《赠蜀僧钦师》
宋代·高斯得

天台招提薮，我常避其尘。
夫岂无名缁，近腻终汗人。
衲子来西州，见之独情亲。
岂惟枌社意，亦喜丛林声。
钦公惜我去，索赠良殷勤。
子道我弗学，安能淑而身。
虽然第一义，儒释曾何分。
要踏石头路，须还铁脚根。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。